CELEX: 31991R3603
Language: el
Date: 1991-12-03 00:00:00
Title: Κανονισμός ( ΕΟΚ ) αριθ. 3603/91 του Συμβουλίου της 3ης Δεκεμβρίου 1991 για την τροποποίηση, για τέταρτη φορά, του κανονισμού ( ΕΟΚ ) αριθ. 3926/90 περί καθορισμού, για ορισμένα αποθέματα ιχθύων ή ομάδες αποθεμάτων ιχθύων, του συνόλου των επιτρεπομένων αλιευμάτων για το 1991 και ορισμένων όρων υπό τους οποίους είναι δυνατόν να αλιεύονται

Avis juridique important

|

31991R3603

Κανονισμός ( ΕΟΚ ) αριθ. 3603/91 του Συμβουλίου της 3ης Δεκεμβρίου 1991 για την τροποποίηση, για τέταρτη φορά, του κανονισμού ( ΕΟΚ ) αριθ. 3926/90 περί καθορισμού, για ορισμένα αποθέματα ιχθύων ή ομάδες αποθεμάτων ιχθύων, του συνόλου των επιτρεπομένων αλιευμάτων για το 1991 και ορισμένων όρων υπό τους οποίους είναι δυνατόν να αλιεύονται  

Επίσημη Εφημερίδα αριθ. L 343 της 13/12/1991 σ. 0004 - 0004

ΚΑΝΟΝΙΣΜΟΣ (ΕΟΚ) αριθ. 3603/91 ΤΟΥ ΣΥΜΒΟΥΛΙΟΥ  της 3ης Δεκεμβρίου 1991  για την τροποποίηση, για τέταρτη φορά, του κανονισμού (ΕΟΚ) αριθ. 3926/90 περί καθορισμού, για ορισμένα αποθέματα ιχθύων ή ομάδες αποθεμάτων ιχθύων, του συνόλου των  επιτρεπομένων αλιευμάτων για το 1991 και ορισμένων όρων υπό τους οποίους είναι δυνατόν να αλιεύονταιΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 170/83 του Συμβουλίου της 25ης Ιανουαρίου 1983 περί θεσπίσεως κοινοτικού καθεστώτος διατήρησης και διαχείρισης των αλιευτικών πόρων (1), όπως τροποποιήθηκε από την πράξη προσχώρησης της Ισπανίας και της Πορτογαλίας (2), και  ιδίως το άρθρο 11,  την πρόταση της Επιτροπής,  Εκτιμώντας:  ότι, σύμφωνα με το άρθρο 3 του κανονισμού (ΕΟΚ) αριθ. 170/83, το Συμβούλιο είναι αρμόδιο να καθορίζει το σύνολο των επιτρεπομένων αλιευμάτων (TAC) ανά απόθεμα ή ομάδα αποθεμάτων, το μερίδιο που διατίθεται στην Κοινότητα καθώς και τους ειδικούς όρους υπό  τους οποίους πρέπει να ασκείται η αλιεία αυτή-  ότι ο κανονισμός (ΕΟΚ) αριθ. 3926/90 (3) καθορίζει, για ορισμένα αποθέματα ιχθύων ή ομάδες αποθεμάτων ιχθύων, τα TAC για το 1991, και ορισμένους όρους υπό τους οποίους μπορούν να αλιεύονται-  ότι, λαμβάνοντας υπόψη τα πρόσφατα επιστημονικά δεδομένα, είναι απαραίτητο να τροποποιηθούν οι ημερομηνίες εποχιακής απαγόρευσης που περιορίζουν την αλιεία ρέγγας στην Κελτική Θάλασσα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 6 του κανονισμού (ΕΟΚ) αριθ. 3926/90, η παράγραφος 7 στοιχείο β) αντικαθίσταται από το ακόλουθο κείμενο:  "β) από την 1η έως τις 15 Νοεμβρίου 1991, στη ζώνη που ορίζεται από τις ακόλουθες συντεταγμένες:  - νοτιοανατολική ακτή της Ιρλανδίας σε γεωγραφικό μήκος 9ο 00 δυτικά,  - γεωγραφικό πλάτος 51ο 15 βόρεια, γεωγραφικό μήκος 9ο 00 δυτικά,  - γεωγραφικό πλάτος 51ο 15 βόρεια, γεωγραφικό μήκος 11ο 00 δυτικά,  - γεωγραφικό πλάτος 52ο 30 βόρεια, γεωγραφικό μήκος 11ο 00 δυτικά,  - δυτική ακτή της Ιρλανδίας σε γεωγραφικό πλάτος 52ο 30 βόρεια."  Άρθρο 2  Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 3 Δεκεμβρίου 1991. Για το Συμβούλιο  Ο Πρόεδρος  B. de VRIES   (1) ΕΕ αριθ. L 24 της 27. 1. 1983, σ. 1. (2) ΕΕ αριθ. L 302 της 15. 11. 1985, σ. 1. (3) ΕΕ αριθ. 378 της 31. 12. 1990, σ. 1. Κανονισμός που τροποποιήθηκε τελευταία από τον κανονισμό (ΕΟΚ) αριθ. 3602/91 (βλέπε σ. 1 της παρούσας Επίσημης  Εφημερίδας).